
	Comisia pentru buget, finanţe şi bănci

	
	Bucureşti,        

Nr. 22/292/09.06.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 22/2010 pentru modificarea şi completarea Legii nr. 571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 325 din  20 mai 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/292/09.06.2010


RAPORT

asupra proiectului de Lege privind aprobarea Ordonanţei de urgenţă a Guvernului nr. 22/2010 pentru modificarea şi completarea Legii nr. 571/2003 privind Codul fiscal
Cu adresa nr. PLx 325 din 20 mai 2010, Biroul Permanent conform art.95 şi 115  din Regulamentul Camerei Deputaţilor, republicat, a sesizat în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 22/2010 pentru modificarea şi completarea Legii nr. 571/2003 privind Codul fiscal.

Prezentul proiect de Lege are ca obiect modificarea şi completarea Legii nr. 571/2003 privind Codul fiscal. Astfel, se reglementează modul de comparare, pe parcursul anului, a impozitului pe profit trimestrial cu impozitul minim şi definitivarea impozitului la sfârşitul anului prin comparaţia la nivel anual. Referitor la plata anuală a impozitului pe profit cu efectuarea de plăţi anticipate, se propune aplicarea acestui sistem de plată începând cu anul 2012. În ce priveşte contribuabilii care au înregistrat în anul precedent pierdere fiscală şi care nu au fost obligaţi la plata impozitului minim, se propun reguli pentru determinarea plăţilor anticipate.
La întocmirea raportului s-au avut în vedere avizele Consiliului legislativ şi Comisiei  juridice, de disciplină şi imunităţi.
Proiectul de Lege a fost adoptată de Senat în şedinţa din18 mai 2010.

Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 35 deputaţi, din totalul de 35 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Iordache Graţiela – secretar de stat în Ministerul Finanţelor Publice.
Raportul comisiei a fost adoptat cu majoritate de voturi. 

In urma dezbaterii proiectului de Lege privind aprobarea Ordonanţei de urgenţă a Guvernului nr. 22/2010 pentru modificarea şi completarea Legii nr. 571/2003 privind Codul fiscal,  în şedinţa din data de 08.06.2010 , comisia  propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

   Întocmit,

Consilier parlamentar Ene Giorgiana

